દાદર-વેસ્ટના ન્યાયમૂર્તિ મહાદેવ ગોવિંદ રાનડે રોડ પર આવેલી સુધરાઈની સ્વાતંત્ર્યવીર સાવરકર માર્કે‍ટ (શાકભાજી માર્કે‍ટ)માંથી રોજ-રોજ કચરો ઉપાડવા માટે સુધરાઈનાં ડમ્પર આવે છે, પરંતુ સમસ્યા એ છે કે એ ડમ્પર કચરો ઉપાડી લીધા પછી પણ કલાકો સુધી ત્યાં જ પાર્ક થયેલાં રહે છે જેને કારણે આજુબાજુના દુકાનદારોને એટલો વખત અસહ્ય દુર્ગંધનો સામનો કરવો પડે છે. મુખ્ય વાત એ છે કે એ સમય દરમ્યાન તેમની દુકાનમાં ગ્રાહકો પણ આવવાના ઓછા થઈ જાય છે અને એની ધંધા પર માઠી અસર પડે છે.